**Să stăm la o fereastră**

*Alina Drăgan*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Să stăm la o fereastră

Și să privim aerul cum

Se scurge din cer,

Etern, stingher,

Ca o mănușă turnată

În propriul fier,

Mereu orb, mereu la fel,

Un invizibil oxigen

Încărcat de-a sa natură

De poluare, și de oameni,

Și de zel...

Să stăm la o fereastră

Și să simțim cerul cum doarme

Pe pământ...

O pleoapă febrilă

De calm necuvânt,

Un timp curgând în a sa

Pironire

Să-i sorbi energia și

Pura simțire,

Să nu te mai saturi

De el...

Să stăm la o fereastră

A gândurilor

Lipsite de scenă,

Lipsite de orice fundal

Și-n care filmul

Rulează-ncet și clar,

O pată imperfectă

Și suficientă sieși-

O pânză în culoare

Pe static porțelan.

Să stăm la o fereastră-

Doar tu și eu, aievea,

Privindu-ne întruna,

Duios, nestingherit.

Să ignorăm și aer,

Și soare și furtună,

Să știm că ne iubim,

Și că ne-am regăsit...